
ΕΛΛΗΝΙΚΗ ΔΗΜΟΚΡΑΤΙΑ
ΝΟΜΟΣ ΚΑΒΑΛΑΣ
ΔΗΜΟΣ ΠΑΓΓΑΙΟΥ
Διεύθυνση: Φρ. Παπαχρηστίδη 137Α
Τ.Κ 64100 Γραφείο Καταστημάτων 
Email:katastimata@dimospaggaiou.gr                

ΑΝΑΚΟΙΝΩΣΗ

Θέμα: Υποχρεωτική Καταχώριση Δεδομένων Αδειών Καταστημάτων Υγειονομικού Ενδιαφέροντος στο ΟΠΣ-ΑΔΕ (Open Business)
Ο Δήμος Παγγαίου ενημερώνει όλους τους ιδιοκτήτες και υπεύθυνους λειτουργίας Καταστημάτων Υγειονομικού Ενδιαφέροντος (Κ.Υ.Ε.) ότι, σε εφαρμογή των διατάξεων για τον εκσυγχρονισμό και την ψηφιακή διαχείριση των επιχειρηματικών δραστηριοτήτων, τίθεται σε εφαρμογή η υποχρεωτική απογραφή και καταχώριση των στοιχείων των αδειών τους στην ηλεκτρονική πλατφόρμα Open Business (ΟΠΣ-ΑΔΕ).
Προθεσμία Υποβολής:
Η διαδικασία απογραφής πρέπει να έχει ολοκληρωθεί έως και την 31η Δεκεμβρίου 2025.
Υποχρεώσεις Επιχειρήσεων:
· Εγγραφή στην πλατφόρμα Open Business (ΟΠΣ-ΑΔΕ) μέσω της ιστοσελίδας https://openbusiness.mindev.gov.gr/.
· Καταχώριση όλων των απαιτούμενων στοιχείων της επιχείρησης και της άδειας λειτουργίας.
· Ενημέρωση και επικαιροποίηση των στοιχείων, όπου απαιτείται.
Δικαιολογητικά για Καταχώριση:
· Άδεια λειτουργίας του καταστήματος.
· Στοιχεία επικοινωνίας του υπευθύνου ή του νόμιμου εκπροσώπου.
· Άλλες άδειες ή εγκρίσεις εφόσον υπάρχουν (π.χ. άδεια χρήσης κοινόχρηστου χώρου, χρήση γης,αποδεικτικό παράβολου πληρωμής, Υ/Δ Υγειονομικά Υπεύθυνου, Υ/Δ Κανονισμό Πολυκατοικίας κτλ).
Σημαντική Επισήμανση:
Η μη ολοκλήρωση της διαδικασίας απογραφής εντός της προβλεπόμενης προθεσμίας έχει ως συνέπεια διοικητικές κυρώσεις, καθώς και την αδυναμία διεκπεραίωσης αιτημάτων σχετικών με την αδειοδότηση ή λειτουργία των καταστημάτων.

Γραφείο Αδειοδοτήσεων και Ρύθμισης Εμπορικών Δραστηριοτήτων Δήμου Παγγαίου

